Here is a page extracted from Wikipedia that may contain CSS, HTML, and a lot of unformatted text.

Title: يا أهلا بالمعارك
Content: ياأهل بالمعارك
  <div style="padding-right:2px;background:#ffffff;font-size:120%">

كلمات 
با اهل بالمعارك

يا بخت مين يشارك

بنارها نستبارك

و نطلع منصورين

ملايين الشعب تدق الكعب

تقول كلنا جاهزين.. كلنا.. جاهزين.. كلنا جاهزين

يا اهلا بالمعارك

خارج ساعة الصبحيه

و الناس رايحين جايين

نظرتهم فكرتنى

بأيام سته و خمسين

راجع فى المغربيه

شفت عيون الثوار

نظرتهم فكرتنى

بالظباط الأحرار

شفت اجتماع سياسي

كلماته نغم حماسى

و لا فيش علا اده كراسى

من كتر ما فيه ملايين

ملايين الشعب تدق الكعب

تقول كلنا جاهزين... كلنا جاهزين ..كلنا جاهزبن

و ف لحظة نطل و يهدا الكل

و نسمع فرحانين

عبد الناصر حبيبنا

قايم بينا يخاطبنا

نجاوبه و يجاوبنا

قائد و مجندين

" قول ما بدالك

احنا رجالك

و دراعك اليمين

عبد الناصر يقول :

" الله اكبر و يوم الازهر فى وجدانى

يا شعب قمنا لقهر الصعب من تانى

وعود معنديش ، مفيش الا النضال عندى

و شقا و معارك مريرة كتير يا أخوانى "

" أطلب تلاقى تلاتين مليون فدائى

فى كل الميادين "

عبد الناصر يقول :

" علا كل باب فى الميثاق مصباح يهدينا

يشوف جهادنا العظيم على فين مودينا

للافراح و الرفاهيه ها نمد طريق ع النيل

اسمه فى الأشتراكيه التصنيع التقيل

بس نضاعف انتاجنا أضعاف أضعاف أضعاف

و ندبر مهما احتاجنا و نحارب الاسراف

و بقرش الادخار نتحدا الاستعمار

و نقيم جدار جبار يحمي حياة العاملين

آدى نقطه بنقطه كل الخطه

و بالله نستعين

خطتنا خلاص فى ايدنا و خلاص متشمرين

و حزين ياللى تعاندنا بتعاند جبارين

جبل الجرانيت انشق انشال

و ف بحر النيل انزق أومال

ما فى حاجه تقولنا لأ ايشحال

يوم تحريرنا فلسطين

و التوبه التوبه التوبه نصبر علا غدارين

وحياة الدم الغالى و حياة عرق الجبين

توبه ماعاد فيها مجاملة خلاص

و لا عاد م الثورة الشاملة مناص

يا ايدينا العامله ازرعى اخلاص

واحصدي و الرب يعين

احصدى و انقضى.. اكشفى و ارفضى

خاينين و انتهازيين

ها نشق طريقنا بنور مبادئنا

و لنا النصر المبين

و يا اهل بالمعارك

يا بحر الثورة يا هادر خللى هديرك بنظام

من صوت المكن الداير عين العدو مش هتنام

و انت يا شبابنا اتقدم جه دورك فى التاريخ

بايديك لازم تتقدم مصر فى عهد الصواريخ

و شبابنا نهض يا حبايب قال : جه دورى مانيش هايب

يسلم لى الشعر الشايب و الناس المخلصين

للمخلصين الف سلام !

الاشتراكيين الف سلام !

الحقيقيين الف سلام !

لجمال و اخوانه الف سلام !

يحيا لأوطانه بألف سلام !

و أنا و انت و هو بخير و سلام !

و سلام مننا لمنا قلبنا !

للوحده الكبرى

و نعيش و نضالنا يحققها لنا

و نقول كلنا جاهزين.. كلنا جاهزين..كلنا جاهزين

و يا أهل بالمعارك !

شوف كمان 
 ليستة اغانى عبد الحليم حافظ

اغانى وطنيه مصريه
اناشيد وطنيه
اغانى باللغه المصريه
اغانى عبد الحليم حافظ